Ons hou jaarliks ‘n Finesse week vir die dogters, asook ‘n Ridder Week vir die seuns gedurende die eerste helfte van die jaar. Ons probeer tydens die Finesse en Ridder week op ‘n emosionele en fisiese vlak iets blywend in die kinders se lewens inbou. Genooide motiveringsprekers kom besoek die Liggies en werkswinkels word gehou om die leerders toe te rus met vaardighede wat nie gewoonlik by die huise of die skool vir hulle geleer word nie.
Elkeen van ons kan ‘n oorvloedige en dinamiese lewe hê. Die oorvloedige lewe wat die Here vir ons beplan het, is reeds ons s’n – onafgesien van ons ouderdom of omstandighede of teleurstellings of rang.
Die rede waarom ek op hierdie tema besluit het is omdat die Here dit regtig op my hart kom lê het dat ons kinders regtig daarmee sukkel om hulself te aanvaar vir wie en wat hulle is. My fokus teks was Genisis 1:27 “God het die mens gemaak. En die mens het soos God gelyk. God het ‘n man en ‘n vrou gemaak.”
Ek wou hê dat die kinders die week hoor hulle is goed genoeg, net soos wat hulle is, want ons elkeen is uniek en na die beeld van God geskape, ons hoef nie soos iemand anders te lyk of te wees om spesiaal en geliefd te voel nie.